Protokol evit arnodiñ pistriegezh subkronikel produ ur gen war razhed Gant ar studiadenn-se ez eus bet choant da chouzout an efedoù war diorroadur an organoù pe gwiadoù goude ur prantad hir, choazhet eo bet 90 devezh. Divizet eo bet rein dar razhed 15% eus e voudaj e OKG. Gant ar studiadenn-se ez eus bet choant da chouzout an efedoù goude bet roet en un doare reoliek efedoù an OKG war ar yeched, efedoù diannavezet na vefe ket bet gwelet e studiadenn ar pistriegezh subkronikel. Met ret eo derchel kont eus kizidigezh disheñvel al loened dre o doare koazhañ, o metabolegezh a chellfe stokañ produioù toksek e organoù ispisial. Pa vez studiet un OKG e vez arnodet war loened arnodiñ, alies razhed pe logod, yaouank ha loened eus an daou reizh. Ret vo da bep loen bezañ boutaet dre hinienn. Ret e vez dar chementad OKG roet dezañ da vezañ an uhelañ posubl, er ur zoujañ deus kempouezh magadur al loened. Analizet e vo ar memes organoù ha pa vez studiet gant ar pistriegezh subkronikel. Ma vez kemmoù en organoù e vo ret mont pelloch gant ar studiadenn. Studiet e vo kresk al loened, pegement e debr, ha ma varvont e vo klasket perak. Pa vez studiet un efed war ur strollad loened eo ret choazh o niver ervezh variuster naturel an elfenn studiet, stabiloch e vez, aesoch da welout un disheñvelder bennak; an disheñvelder hon eus choant da lakaat war-wel, bihanoch e vez, muioch a loened a vo ezhomm. Benn un nebeut amzer e vo tu da vont pelloch gant ar studioù, abalamour da teknikoù nevez. Tu vefe ganto da annavezout en un doare hollekoch ar chemmoù war sintezekadur an TRN, ar proteinoù hag ar metabolitoù. Gant an teknikoù nevez e vo tu annavezout an TRN, e gementad er gellig pe en organ, annavezout ar proteinoù hag ar metabolitoù produet er gellig. Gant-se a vo annavezet gwelloch levezon ur chemm genetikel war sintezekadur ar proteinoù, ha neuze gouzout hiroch war e chompozadur ha neuze bezañ gouiziekoch e-keñver ar surentez.